《有感三首》
元代·方回

十年归把钓鱼竿，万变惟凭冷眼看。
白发相寻点鬼簿，紫金焉得返魂丹。
渐惊老旧遗民尽，欲问承平往事难。
秋日未须畏残暑，浙江潮退即天寒。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。